Tästä tilastosta on olemassa uudempi julkaisu Tuorein julkaisu: Majoitustilasto 2020, heinäkuu

Julkaistu: 14.9.2017

Ulkomaisten matkailijoiden yöpymiset lisääntyivät 11,6 prosenttia heinäkuussa 2017

Ulkomaisten matkailijoiden yöpymisten kasvu jatkui edelleen Suomen majoitusliikkeissä, 11,6 prosenttia viime vuodesta, ja heille tilastoitiin lähes 802 000 yöpymisvuorokautta heinäkuussa 2017. Sitä vastoin kotimaisten matkailijoiden yöpymiset vähenivät 0,6 prosenttia ja he yöpyivät majoitusliikkeissä hieman vajaat 2,3 miljoonaa kertaa. Kaikkiaan Suomen majoitusliikkeissä kirjattiin lähes 3,1 miljoonaa yöpymisvuorokautta heinäkuussa 2017, mikä oli 2,3 prosenttia enemmän kuin vuotta aiemmin. Luvut ovat Tilastokeskuksen majoitustilaston ennakkotietoja ja ne on kerätty majoitusliikkeiltä, joissa on vähintään 20 vuodepaikkaa tai sähköpistokkeella varustettua matkailuvaunupaikkaa.

Yöpymisten muutos heinäkuussa 2017/2016, %

Yhdysvaltalaisten ja brittien yöpymiset lisääntyivät voimakkaasti heinäkuussa

Suomen majoitusliikkeissä tilastoitiin lähes 36 000 yöpymisvuorokautta yhdysvaltalaisille, mikä oli 34,4 prosenttia enemmän kuin heinäkuussa 2016. Heidän yöpymisiään kirjattiin eniten Uudellamaalla, lähes 27 000 vuorokautta. Brittien yöpymiset lisääntyivät 27,2 prosenttia, ja heille kirjattiin majoitusliikkeissä lähes 34 000 yöpymisvuorokautta heinäkuussa 2017. Myös brittimatkailijoiden yöpymiset sijoittuivat etupäässä Uudellemaalle, jossa heille tilastoitiin 21 000 yöpymisvuorokautta. Kaikkiaan Uudenmaan osuus kaikista ulkomaisista yöpymisistä oli runsas 42 prosenttia.

Ruotsi, Saksa ja Venäjä suurimmat matkailijamaat heinäkuussa

Kolmen kärki pysyi samana kuin kesäkuussa; vain järjestys vaihtui. Ruotsalaiset olivat suurin ulkomaalaisten matkailijoiden ryhmä runsaalla 127 000 yöpymisellä. Heidän yöpymisensä lisääntyivät 10,3 prosenttia viime vuodesta. Saksalaiset olivat toisena ja heille kirjattiin Suomen majoitusliikkeissä lähes 97 000 yöpymisvuorokautta, mikä oli 17,4 prosenttia enemmän kuin vuotta aiemmin. Venäläiset olivat kolmannella sijalla runsaalla 88 000 vuorokaudellaan, mikä oli 15,3 prosenttia enemmän kuin heinäkuussa 2016. Seuraavina olivat kiinalaiset ja norjalaiset. Kiinalaisille yöpymisiä kertyi 39 000 vuorokautta, mikä oli 24,2 prosenttia enemmän kuin vuotta aiemmin. Norjalaisten yöpymisiä tilastoitiin lähes 36 000 vuorokautta. Määrä oli 3,1 prosenttia enemmän kuin heinäkuussa 2016.

Italialaisten yöpymisten prosentin vähennystä lukuunottamatta kaikkien tärkeimpien Suomeen suuntautuvien matkailijamaiden yöpymiset lisääntyivät heinäkuussa. Jo edellä mainittujen lisäksi hollantilaisten yöpymiset lisääntyivät viidenneksen ja sveitsiläisten, virolaisten sekä japanilaisten yöpymisissä oli 11–13 prosentin kasvu viime vuoden heinäkuuhun verrattuna.

Maakunnittain tarkasteltuna yöpymiset lisääntyivät heinäkuussa eniten Päijät-Hämeessä, 7,3 prosenttia. Uudellamaalla, Varsinais-Suomessa ja Pirkanmaalla, sekä Pohjois-Savossa että Pohjois-Pohjanmaalla yöpymisten kasvu oli noin 5 prosenttia kullakin. Sitä vastoin yöpymisten kokonaismäärä väheni Kanta-Hämeessä 20,1 prosenttia ja Keski-Pohjanmaalla 8,9 prosenttia. Koko maan osalta yöpymiset lisääntyivät 2,3 prosenttia viime vuoden heinäkuuhun verrattuna.

Yöpymisten muutos maakunnittain heinäkuussa 2017/2016, %

Hotelliyöpymiset lisääntyivät 3,0 prosenttia

Hotelliyöpymisten kokonaismäärä oli lähes 2,1 miljoonaa yöpymisvuorokautta heinäkuussa 2017, mikä oli 3,0 prosenttia enemmän kuin vuotta aiemmin. Ulkomaisten matkailijoiden yöpymiset lisääntyivät 11,7 prosenttia ja heille kirjattiin hotelleissa lähes 597 000 yöpymisvuorokautta. Kotimaisille matkailijoille tilastoitiin hotelliyöpymisiä hieman vajaat 1,5 miljoonaa vuorokautta. Määrä oli lähes sama kuin vuotta aiemmin, vähennystä ainoastaan 0,1 prosenttia.

Hotellihuoneiden käyttöaste oli heinäkuussa 63,9 prosenttia. Vuotta aiemmin se oli 62,9 prosenttia. Maakunnista korkeimmat hotellihuoneiden käyttöasteet mitattiin Ahvenanmaalla, 84,8 prosenttia ja Varsinais-Suomessa, 80,2 prosenttia. Maarianhaminassa hotellihuoneiden käyttöasteeksi mitattiin 88,5 prosenttia ja Turussa 85,1 prosenttia. Helsingin hotellihuoneiden käyttöaste oli 75,2 prosenttia.

Hotellihuoneen toteutunut keskihinta heinäkuussa 2017 oli koko maan osalta 95,34 euroa vuorokaudelta. Vuotta aiemmin se oli 97,90 euroa.

Hotellihuoneiden kuukausittainen käyttöaste ja keskihinta

Yöpymisten kokonaismäärä kaikissa majoitusliikkeissä kasvoi 5,6 prosenttia tammi-heinäkuussa 2017

Suomen majoitusliikkeissä yövyttiin lähes 13 miljoonaa kertaa tammi–heinäkuussa 2017. Määrä oli 5,6 prosenttia enemmän kuin viime vuoden vastaavana ajanjaksona. Kotimaisille matkailijoille kirjattiin majoitusliikkeissä runsas 9 miljoonaa yöpymisvuorokautta ja ulkomaisille matkailijoille vajaat 4 miljoonaa vuorokautta. Kotimaisten matkailijoiden yöpymiset lisääntyivät 1,7 prosenttia ja ulkomaisten matkailijoiden yöpymiset 16,0 prosenttia viime vuoden tammi-heinäkuuhun verrattuna.

Venäläisten yöpymisiä kirjattiin Suomen majoitusliikkeissä reilut 497 000 vuorokautta tammi-heinäkuussa 2017, mikä oli 18,4 prosenttia enemmän kuin vastaavana ajanjaksona vuotta aiemmin. He olivat edelleen suurin Suomeen suuntautuva matkailijamaa. Saksalaiset olivat toisella sijalla lähes 386 000 yöpymisellään. Lisäystä vuoden 2016 tammi-heinäkuusta oli 13,0 prosenttia. Ruotsalaiset olivat kolmantena vajaalla 370 000 yöpymisellä. Heidän yöpymisensä lisääntyivät 10,5 prosenttia. Britit olivat seuraavana lähes 274 000 yöpymisellä. Lisäystä viime vuoden vastaavasta ajanjaksosta oli 23,5 prosenttia. Hollantilaisten ja espanjalaisten yöpymiset lisääntyivät myös voimakkaasti tammi-heinäkuussa. Hollantilaisten yöpymiset lisääntyivät 30,6 prosenttia ja heille tilastoitiin majoitusliikkeissä 156 000 yöpymisvuorokautta. Espanjalaisille yöpymisiä kertyi 75 000 vuorokautta, mikä oli viidenneksen enemmän kuin tammi-heinäkuussa 2016.

Tärkeimmistä Suomeen suuntautuvista matkailijamaista kiinalaisten yöpymiset lisääntyivät tammi–heinäkuussa 2017 eniten. Kiinalaisten yöpymisten määrä kohosi lähes 179 000 vuorokauteen, mikä oli 46,3 prosenttia enemmän kuin vastaavana ajanjaksona 2016. Ranskalaisille kirjattiin kuitenkin kiinalaisia enemmän yöpymisiä, 185 000 yöpymistä, mikä oli 13,0 prosenttia enemmän kuin tammi-heinäkuussa 2016.

Yöpymisten muutos tammi-heinäkuu 2017/2016, %

Lähde: Majoitustilasto. Tilastokeskus

Lisätietoja: Marjut Tuominen 029 551 3556, Ossi Nurmi 029 551 2984, liikenne.matkailu@tilastokeskus.fi

Vastaava tilastojohtaja: Sami Saarikivi

Julkaisu pdf-muodossa (383,8 kt)

Päivitetty 14.9.2017

Viittausohje: Suomen virallinen tilasto (SVT): Majoitustilasto [verkkojulkaisu].

ISSN=1799-6309. heinäkuu 2017. Helsinki: Tilastokeskus [viitattu: 21.9.2020].

Saantitapa: http://www.stat.fi/til/matk/2017/07/matk_2017_07_2017-09-14_tie_001_fi.html